ایسراییل عسگرلری ایشغال آلتینداکی اوردون چایی‌نین باتی ساحلینده یئرلشن بیت لحم شهرینده‌کی الدهیشه قاچقین دوشرگه‌سینه باسقین زامانی بیر فیلیسطین-لینی اؤلدوروب.
فیلیسطین ساغلیق ناظیرلیگی‌نین یازی‌لی آچیقلاماسیندا الدهیشه قاچقین دوشرگه‌سینه باسقین ائدن ایسراییل عسگرلری طرفیندن سینه‌سیندن حقیقی گولله ایله وورولان بیر فیلیسطین‌لی‌نین حیاتینی ایتیردیگینی آچیقلاییب.
شاهیدلردن الده ائدیلن معلوماتا گؤره، ایسراییل عسگرلری سحر ساعات‌لاریندا اوردون چایی‌نین باتی ساحلی‌نین بیت لحم شهرینده‌کی الدهیشه قاچقین دوشرگه‌سینه باسقین ائدیب‌لر. عسگرلر باسقینا رئاکسیا وئرن فیلیسطین‌لی‌لره گؤزیاشاردیجی گازلا یاناشی،حقیقی و رزین گولله‌لرله جاواب وئریب. حادثه‌لرده ایسراییل عسگرلری طرفیندن سینه‌سیندن وورولان بیر فیلیسطین‌لی حیاتینی ایتیریب.
قئید ائدک کی، ایشغال آلتینداکی اوردون چایی‌نین باتی ساحلی و دوغو قودسده ائولره تئز-تئز باسقین ائدن ایسراییل قوه‌لری موختلیف ادعا‌لارلا فیلیسطین‌لی‌لری حبس ائدیر. بو دا بؤلگه‌ده گرگین‌لیگه سبب اولور.
